  Майя Бывальцева 17-тӥ пӧсьтолэзе потон уе кузёяськем кужмо сильтӧл Эгра ёросысь Кабачигурт вӧзысь шайтан писпуэз – «ДаУР!» вожвылъяськонын Удмуртиысь 100 тунсыко интыос пӧлы шедем пужымез - погыртӥз. Со сярысь «ВКонтакте» мерлыко вотэсысь «Игра туристическая» огинын ивортӥзы. «Туж жаль! Висёнъёс, сюлэм висён чебер пужымез Чёртлэн писпуэзлы пӧрмытӥзы. Нош кужмо тӧл кутскемзэ йылпумъяз…», - гожтэмын ивортонын. Писпуэн герӟаськем дауркылъёсъя, солэн эмъясь кужымез вал, уката ик воргоронъёс понна. Бырем пужым сярысь рос-просгес татысь тодыны быгатоды.  Тодэ вайытом, 20-тӥ пӧсьтолэзе Удмуртиын интыосын гудыръяса зороз, со вакытэ тӧл кужмояса пельтоз.  Тегъёс: Эгра Удмуртия куазь инкуазь писпуос тл  